คือผมหยอกแมวแล้วแมวผมตกใจกระโดดหนีโดนข่วนเป็นแผลแต่เล็กมากแค่จุดเดียวจะเป็นไรมั้ยครับ จำเป็นต้องไปฉีดยามั้ยครับ ถ้าเกิน10วันแล้วแมวไม่เป็นไรถือว่าปกติใช่มั้ยครับ
สวัสดีครับแม้ว่าจะเป็นรอยแมวข่วนเล็กๆ ก็ยังควรจะไปพบแพทย์ เพื่อรับวัคซีนป้องกันพิษสุนัขบ้าดีกว่าครับ เพราะโรคนี้มีความรุนแรงสูง ทางการแพทย์จึงแนะนำให้ฉีดวัคซีนให้เร็วที่สุด เพราะแม้จะเป็นแผลเล็กๆ ก็ยังมีโอกาสที่ไวรัสพิษสุนัขบ้าจะเข้าสู่ร่างกายได้ และไม่ควรรอดูอาการสัตว์ก่อนครับ เพราะยิ่งปล่อยทิ้งไว้นาน โอกาสที่ไวรัสจะเข้าสู่ระบบประสาทก็จะมีมากขึ้น และ การใช้วัคซีนกระตุ้นภูมิคุ้มกันต้องใช้เวลา ไม่ได้เกิดได้ทันที จึงควรไปรับวัคซีนป้องกันพิษสุนัขบ้าให้เร็วที่สุดดีกว่าครับเบื้องต้น ขอให้ล้างน้ำฟอกสบู่ตรงบริเวณที่ถูกข่วน เพื่อฆ่าเชื้อครับ และไปพบแพทย์ครับ หากยังไม่เคยฉีดวัคซีนดังกล่าว ก็ควรได้รับวัคซีนครบชุด (เข้ากล้าม 5 เข็ม ร่วมกับสารอิมมูโนโกลบูลิน) แต่หากสามารถสังเกตอาการสัตว์ได้ แล้วสัตว์ยังอยู่หลัง 10 วัน แพทย์อาจพิจารณาฉีดเพียงแค่ 3 เข็ม (ขึ้นกับดุลยพินิจของแพทย์)